text: Stort stævne sætter fokus på pigefodbold
  18 november 2017 kl. 18.18
  Pigerne overtog i dag hallen i Bramdrupdam. Der var stort stævne for piger, der elsker fodbold.
  Klubben i Bramdrupdam går meget op i, at pigefodbold skal tages lige så seriøst som drengefodbold. Derfor var der i dag arrangeret stort fodboldstævne kun for piger.
  I løbet af dagen blev der spillet hele 65 kampe for piger i rækkerne fra U9 til U13.
  Efter at det kvindelige fodboldlandshold havde succes ved EM, er der kommet mere fokus på pigefodbold.
  Det nyder klubberne godt af, og der er flere piger, der har fået lyst til at prøve fodbold, fortæller de i Bramdrupdam GIF.
  